ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
করোনা যুদ্ধে ভারতের আরও একটি অপ্রত্যাশিত সাফল্য, মোট সুস্থতার সংখ্যা ১ কোটি ছাড়িয়েছে
সুস্থতার সংখ্যা সুস্পষ্টভাবে আক্রান্তের তুলনায় ৪৪ গুণ বেশি
মোট সুস্থতার ৫১ শতাংশই ৫টি রাজ্য থেকে
নয়াদিল্লি, ০৭ জানুয়ারি, ২০২১
কোভিডের বিরুদ্ধে লড়াইয়ে ভারত আজ আরও একটি তাৎপর্যপূর্ণ মাইলফলক অর্জন করেছে।
দেশে মোট সুস্থতার সংখ্যা ১ কোটির সীমা ছাড়িয়ে, ১ কোটি ১ লক্ষ ৬ হাজার ৮৫৯ হয়েছে। একই সঙ্গে, ভারতে সুস্থতার এই সংখ্যা বিশ্বে সর্বাধিক।
দেশে গত ২৪ ঘন্টায় ১৯ হাজার ৫৮৭ জন রোগী আরোগ্য লাভ করেছেন। এর ফলে, জাতীয় স্তরে সুস্থতার হার আরও বেড়ে হয়েছে ৯৬.৩৬ শতাংশ। অনুরূপভাবে, সুস্পষ্ট করোনায় আক্রান্তের সংখ্যা এবং সুস্থতার সংখ্যার মধ্যে ফারাক নিরন্তর বেড়ে হয়েছে ৯৭ লক্ষ ৮৮ হাজার ৭৭৬।
দেশে সুস্পষ্টভাবে আক্রান্তের সংখ্যার তুলনায় সুস্থতার সংখ্যা ৪৪ গুণ বেশি।
দেশে আজ সুস্পষ্টভাবে করোনায় আক্রান্তের সংখ্যা দাঁড়িয়েছে ২ লক্ষ ২৮ হাজার ৮৩, যা মোট আক্রান্তের কেবল ২.১৯ শতাংশ।
সদ্য আরোগ্য লাভকারীদের ৫১ শতাংশই ৫টি রাজ্য থেকে। এই রাজ্যগুলি হ’ল – মহারাষ্ট্র, কর্ণাটক, অন্ধ্রপ্রদেশ, তামিলনাডু ও কেরল।
জাতীয় স্তরে সুস্থতার হার বেড়ে হয়েছে ৯৬.৩৬ শতাংশ। জাতীয় স্তরে সুস্থতার হারের প্রেক্ষিতে সমস্ত রাজ্য ও কেন্দ্রশাসিত অঞ্চলেও সুস্থতার হার ৯০ শতাংশের বেশি।
ভারতে সুস্থতার হার বিশ্বের মধ্যে সর্বাধিক। যে সমস্ত দেশে আক্রান্তের সংখ্যা বেশি, সেখানেও সুস্থতার হার ভারতের তুলনায় কম।
দেশে নমুনা পরিকাঠামোর সম্প্রসারণের ফলে আক্রান্তের হারও ক্রমশ কমছে। দৈনিক-ভিত্তিতে আক্রান্তের হার আরও কমে ৩ শতাংশের নীচে হয়েছে।
১৭টি রাজ্য ও কেন্দ্রশাসিত অঞ্চলে সাপ্তাহিক-ভিত্তিতে আক্রান্তের হার জাতীয় গড়ের তুলনায় বেশি।
দেশে গত ২৪ ঘন্টায় আরোগ্য লাভকারীদের ৭৯.০৮ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে একদিনেই সর্বাধিক ৫ হাজার ১১০ জন আরোগ্য লাভ করেছেন। অন্যদিকে, মহারাষ্ট্রে সুস্থ হয়েছেন ২ হাজার ৫৭০ জন।
দেশে গত ২৪ ঘন্টায় নতুন করে আক্রান্তদের ৮৩.৮৮ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে একদিনেই ৬ হাজার ৩৯৪ জন আক্রান্ত হয়েছেন। মহারাষ্ট্রে আক্রান্তের সংখ্যা ৪ হাজার ৩৮২। অন্যদিকে, ছত্তিশগড়ে বুধবার সুস্থ হয়েছেন ১ হাজার ৫০ জন।
দেশে গত ২৪ ঘন্টায় করোনাজনিত কারণে ২২২ জনের মৃত্যু হয়েছে। এর মধ্যে ৬৭.৫৭ শতাংশই মারা গেছেন ৬টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ৬৬ জনের মৃত্যু হয়েছে। কেরলে মারা গেছেন ২৫ জন এবং পশ্চিমবঙ্গে মৃত্যু হয়েছে ২২ জনের।
প্রতিরক্ষামন্ত্রক
ভারতের সেনাপ্রধান শ্রীলঙ্কা সফরে যাচ্ছেন
নতুন দিল্লি, ১২ অক্টোবর, ২০২১
ভারতের সেনাবাহিনীর প্রধান জেনারেল মনোজ মুকুন্দ নরভানে পাঁচদিনের সফরে আজ শ্রীলঙ্কা যাচ্ছেন। সেনাপ্রধান হিসেবে তার এটাই প্রথম শ্রীলঙ্কা সফর। ১২ থেকে ১৬ অক্টোবর পর্যন্ত তিনি শ্রীলঙ্কা সফর করবেন।
তাঁর সফরকালে জেনারেল নরভানে শ্রীলংকার সামরিক বাহিনী এবং অসামরিক নেতৃত্বের সঙ্গে দেখা করবেন। ভারত ও শ্রীলংকার মধ্যে প্রতিরক্ষা ক্ষেত্রে সম্পর্ক আরও দৃঢ় করার বিষয় নিয়ে আলোচনা করবেন।
ভারতের সেনাপ্রধান শ্রীলঙ্কা সফরকালে সে দেশের সামরিক বাহিনীর ঊর্ধ্বতন কর্তৃপক্ষের সঙ্গে একাধিক বৈঠক এবং ভারত ও শ্রীলঙ্কার মধ্যে প্রতিরক্ষা সম্পর্কিত সহযোগিতা আরও বাড়ানো নিয়ে কথাবার্তা বলবেন। জেনারেল নরভানে সার্ভিস প্রধান দের সঙ্গেও বৈঠকে বসবেন। এর পাশাপাশি তিনি শ্রীলংকার সেনাবাহিনীর সদর দপ্তর গজাবা রেজিমেন্টাল হেডকোয়ার্টার এবং শ্রীলংকা মিলিটারি একাডেমি পরিদর্শন করবেন।
ভারতীয় সেনাপ্রধান ভারত ও শ্রীলংকার মধ্যে যৌথ মহড়া 'এক্সারসাইজ মিত্রশক্তি'-র চূড়ান্ত পর্ব দেখবেন। এছাড়াও তিনি বাতালান্দায় ডিফেন্স সার্ভিসেস কমান্ড এন্ড স্টাফ কলেজের শিক্ষার্থী এবং ফ্যাকাল্টিদের উদ্দেশ্যে ভাষণ দেবেন।
ভারতের সেনাপ্রধানের শ্রীলংকার রাষ্ট্রপতি এবং প্রধানমন্ত্রীর সঙ্গে সাক্ষাতের কথা রয়েছে।
CG/ SB
(Visitor Counter : 205
যুবওক্রীড়াবিষয়কমন্ত্রক
অধ্যক্ষ এবং শারীরশিক্ষা শিক্ষকদের জন্য খেলো ইন্ডিয়া মোবাইল অ্যাপ অনলাইন প্রশিক্ষণ কর্মসূচির সূচনা করেছে সাই
নয়া দিল্লী, ৬ অগস্ট, ২০২০
দ্য স্পোর্টস অথরিটি অফ ইন্ডিয়া শিক্ষা পর্ষদ সি আই এস সি ই এবং সি বি এস ই-র সহযোগিতায় শারীরশিক্ষকদের প্রশিক্ষণের জন্য অনলাইন কর্মসূচি নেবে। সি আই এস সি ই বিদ্যালয়গুলির জন্য "খেলো ইন্ডিয়া ফিটনেস অ্যাসেসমেন্ট অব স্কুল গোয়িং চিল্ড্রেন"-এর অধীনে।
৭অগস্ট থেকে শুরু হওয়া কর্মসূচির লক্ষ্য দুটি অঞ্চলের ২৬১৫ সি আই এস সি ই স্কুলের৭৫০০ অংশগ্রহণকারী।বৃহত্তর মাত্রার এই প্রশিক্ষণের আয়োজন করা হচ্ছে স্কুলছাত্রদের ফিটনেসের পরিমাপ নিতে এবং তৃণমূলস্তরে বিপুল সম্ভাবনাময়দের মধ্য থেকে ভবিষ্যৎ চ্যাম্পিয়ন বেছে নিতে।
কোভিড১৯ অতিমারির ফলে স্কুলগুলি বন্ধ থাকায় এবং সারা দেশে অনলাইন ক্লাস এবং ওয়েবিনারের মাধ্যমে নতুন শিক্ষাবর্ষ শুরু হওয়ায় এই প্রশিক্ষণ নেওয়া হয়েছে।ছাত্রছাত্রীরা এবং শিক্ষকরা যতক্ষণ না স্কুলে যেতে পারছেন ততক্ষণ পুরনো ধারায় প্রশিক্ষকদের প্রশিক্ষণ বা স্কুলের ছাত্রছাত্রীদের শারীরিক ফিটনেস পরীক্ষা করা সম্ভব নয়।
৭ অগস্ট বিভিন্ন স্কুলের অধ্যক্ষ বা প্রধানকে উৎসাহিত করা হবে এবং অবহিত করা হবে তাদের শারীরবিদ্যা শিক্ষকদের ধারণা, জ্ঞান, দক্ষতা কেন বাড়ানো প্রয়োজন সেই সম্প্ররকে। এই পর্বের নাম দেওয়া হয়েছে"হোল স্কুল অ্যাপ্রোচ টু ফিটনেস"।
১১ থেকে ১৪ অগস্ট মোবাইল অ্যাপের খুঁটিনাটি বোঝান হবে শিক্ষকদের। ২০২০-২০২১ এর লক্ষ্য এবং সমগ্র কর্মসূচিটি কিভাবে পরিচালিত হবে সেই সম্পর্কে জানানো হবে বিভিন্ন পর্বে।
প্রশিক্ষণ দেবেন মনোনীত প্রশিক্ষকরা যাঁরা ২০১৯এ অনলাইন বা অফলাইনে জাতীয় এবং আঞ্চলিকস্তরে এই ধরনের প্রশিক্ষণ দিয়েছেন।
৩১ জুলাই পর্যন্ত সারা দেশে ২৫৭টি প্রশিক্ষকদের প্রশিক্ষণ কর্মসূচি আয়োজিত হয়েছে। ২৪৫০০র বেশি প্রশিক্ষককে প্রশিক্ষণ দেওয়া হয়েছে লকডাউনের আগে ও পরে। ২২৪৫০টি বিদ্যালয়কে নথিভুক্ত করা হয়েছে।
(CG/AP
প্রধানমন্ত্রীরদপ্তর
পিএসএলভি সি৫৪-এর সফল উৎক্ষেপণে ইসরো এবং এনএসআইএল-কে অভিনন্দন প্রধানমন্ত্রীর
নয়াদিল্লি, ২৬ নভেম্বর, ২০২২
পিএসএলভি সি৫৪-র সফল উৎক্ষেপণে ভারতীয় মহাকাশ গবেষণা সংস্থা  এবং এনএসআইএল-কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এই উৎক্ষেপণের সঙ্গে সংশ্লিষ্ট সকল পক্ষকেই অভিনন্দিত করেছেন তিনি।
একগুচ্ছ ট্যুইট বার্তার মাধ্যমে শ্রী মোদী তাঁর অভিনন্দন বার্তা পৌঁছে দিয়েছেন সংশ্লিষ্ট ব্যক্তি ও সংস্থাগুলির কাছে। ঐ ট্যুইট বার্তাগুলিতে তিনি বলেছেন :
“পিএসএলভি সি৫৪ মিশনের সফল উৎক্ষেপণে অভিনন্দন ইসরো ও এনএসআইএল-কে। ইওএস-০৬ উপগ্রহটি আমাদের নৌ-সম্পদের সর্বোচ্চ সদ্ব্যবহারের পথ আরও সুগম করে দিল।”
“@PixxelSpace এবং @DhruvaSpace - এই ভারতীয় সংস্থাগুলির তিনটি উপগ্রহ উৎক্ষেপণের মাধ্যমে এক নতুন যুগের সূচনা হল। মহাকাশ প্রযুক্তির কাজে ভারতের মেধাশক্তির পূর্ণ সম্ভাবনা বিকশিত হবে এই উদ্যোগের মধ্য দিয়ে। এই উৎক্ষেপণের সঙ্গে সংশ্লিষ্ট সকল ব্যক্তি ও সংস্থাকে আমি অভিনন্দন জানাই।”
(PG/SKD/DM/
নির্বাচনকমিশন
লোকসভা নির্বাচনের তৃতীয় দফায় পশ্চিমবঙ্গে ৫ কেন্দ্রে ভোটদানের মোট হার ৮১.৯৭ শতাংশ
নির্বাচন কমিশন কোচবিহার কেন্দ্রের ১৮১ নম্বর বুথে পুণরনিবাচনের সিদ্ধান্ত নিয়েছে
কলকাতা, ২৪ এপ্রিল, ২০১৯
দেশজুড়ে লোকসভা নির্বাচনের তৃতীয় পর্যায়ে ১৩টি রাজ্য এবং ২টি কেন্দ্রশাসিত অঞ্চলে যে ১১৬টি আসনে ২৩শে এপ্রিল বুধবার ভোট নেওয়া হয়, তার মধ্যে পশ্চিমবংগের ৫টি লোকসভা কেন্দ্র ছিল। পশ্চিমবঙ্গের মুখ্য নির্বাচনী আধিকারিকের দপ্তর থেকে জানানো হয়েছে, এই পর্বে রাজ্যে ভোটদানের মোট হার ছিল ৮১.৯৭ শতাংশ। বালুরঘাটে ভোট পড়েছে ৮৩.৬১%। মালদা উত্তরে ৮০.২৮ এবং মালদা দক্ষিণে ৮১.০১শতাংশ ভোটদান হয়েছে। জঙ্গিপুরে ৮০.৬৯ এবং মুর্শিদাবাদে ৮৪.৩৩ শতাংশ ভোট পড়েছে।
পশ্চিমবঙ্গের অতিরিক্ত মুখ্য নির্বাচনী আধিকারিক শ্রী সঞ্জয় বসু আজ এক সাংবাদিক সম্মেলনে জানিয়েছেন, সব কিছু বিচার বিবেচনা করে নির্বাচন কমিশন কোচবিহার  লোকসভা কেন্দ্রের অধীনে শিতল্কুচী বিধানসভা অঞ্চলের ১৮১ নম্বর বুথে আগামী ২৯শে এপ্রিল পুণরনির্বাচনের সিদ্ধান্ত নিয়েছে। ওই দিন সকাল ৭টা থেকে সন্ধ্যে ৬টা পর্যন্ত ভোট নেওয়া হবে। প্রসঙ্গত লোকসভা নির্বাচনের প্রথম পর্বে ১১ই এপ্রিল ওই বুথে ভোট নেওয়া হয়।
কেন্দ্রীয়মন্ত্রিসভা
ভারত ও মালদ্বীপের মধ্যে বিচার বিভাগীয় ক্ষেত্রে সহযোগিতার প্রসার : মউ স্বাক্ষরের প্রস্তাবে অনুমোদন কেন্দ্রীয় মন্ত্রিসভার
নয়াদিল্লি, ২০ জুলাই, ২০২২
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ ভারত ও মালদ্বীপের মধ্যে বিচার বিভাগীয় কাজে সহযোগিতা সম্পর্কিত এক মউ স্বাক্ষরের প্রস্তাবে অনুমোদন দেওয়া হয়। অন্য দেশের সঙ্গে ভারতের বিচার বিভাগীয় সহযোগিতা প্রসার সম্পর্কিত মউ স্বাক্ষরের এটি হল অষ্টম ঘটনা।
ভারত ও মালদ্বীপের সঙ্গে এই মউ স্বাক্ষরের ফলে আইন-আদালতের কাজে তথ্যপ্রযুক্তি ব্যবহারের মাধ্যমে ডিজিটাল পদ্ধতির প্রসার নিশ্চিত করা যাবে। এছাড়াও, দু’দেশের তথ্যপ্রযুক্তি এবং স্টার্ট-আপ সংস্থাগুলিও এর সুবাদে উপকৃত হবে।
উল্লেখ্য, সাম্প্রতিক বছরগুলিতে ভারত ও মালদ্বীপের মধ্যে নিবিড় সম্পর্ক পারস্পরিক সহযোগিতার ক্ষেত্র প্রসারে বিশেষ সহায়তা করেছে। আইন ও বিচার সম্পর্কিত সহযোগিতা চুক্তির মধ্য দিয়ে দু’দেশের সম্পর্ক আরও গভীর হয়ে উঠবে বলে আশা করা হচ্ছে।
PG/SKD/DM/
(
তথ্যওসম্প্রচারমন্ত্রক
ব্যারাকপুরে পিআইবি-র ‘বার্তালাপ’
ব্যারাকপুর, উত্তর ২৪ পরগনা, ২০ ডিসেম্বর, ২০১৮
প্রেস ইনফরমেশন ব্যুরো  কলকাতার পক্ষ থেকে আজ উত্তর ২৪ পরগনার ব্যারাকপুরে গণমাধ্যম কর্মশিবির ‘বার্তালাপ’ আয়োজন করা হয়। শিবিরে জেলার ছোট-বড় পত্রিকার সাংবাদিকরা বিপুল সংখ্যায় যোগ দেন। এ ধরণের শিবির আয়োজনের উদ্দেশ্য হল, কেন্দ্রীয় সরকারের সহায়তাপুষ্ট কল্যাণমূলক প্রকল্প ও কর্মসূচিগুলি সম্পর্কিত বিভিন্ন সংবাদ ও তথ্য সংবাদমাধ্যমের কাছে পৌঁছে দেওয়া।
শিবিরে পিআইবি কলকাতা কার্যালয়ের অতিরিক্ত মহানির্দেশক শ্রীমতী জেন নামচু সাংবাদিকদের উদ্দেশ্যে পিআইবি-র কাজকর্ম সম্পর্কে অবহিত করে বলেন, কেন্দ্রীয় সরকারের বিভিন্ন প্রকল্প ও কর্মসূচির প্রকৃত তথ্য ডিজিটাল মাধ্যমে ও অন্যান্য পদ্ধতিতে সংবাদমাধ্যমের কাছে পৌঁছে দেওয়াই এই প্রতিষ্ঠানের মূল উদ্দেশ্য। শিবিরের অঙ্গ হিসাবে এক মতবিনিময় সভায় সাংবাদিকরা কর্মক্ষেত্রে দৈনন্দিন যে সমস্ত সমস্যার মুখোমুখি হন তার কথা তুলে ধরেন।
‘বার্তালাপ’-এ অংশ নেওয়া প্রবীণ সাংবাদিকরা তাঁদের পেশাদারী অভিজ্ঞতার কথা তুলে ধরে সরকারি প্রকল্প ও কর্মসূচিগুলির প্রকৃত তথ্য সরবরাহের ক্ষেত্রে পিআইবি-র প্রেস রিলিজ, ফিচার, ফটো প্রভৃতির উপকারিতার কথা বিশেষভাবে উল্লেখ করেন। প্রবীণ সাংবাদিক শ্রী রথীন্দ্রমোহন বন্দ্যোপাধ্যায় সাধারণ মানুষকে কেন্দ্রীয় সরকারি প্রকল্প ও কর্মসূচিগুলির সুফল সম্বন্ধে সচেতন করে তুলতে পিআইবি-র প্রদেয় তথ্যের কার্যকারিতা ব্যাখ্যা করেন। শিবিরে পিআইবি কলকাতার আধিকারিকরা জানান, ওয়েবসাইটের পাশাপাশি ফেসবুক ও ট্যুইটারের মতো সোশ্যাল নেটওয়ার্ক থেকেও বাংলা সহ বিভিন্ন ভাষায় সরকারি তথ্য পাওয়া সম্ভব। জেলার প্রবীণ সাংবাদিক শ্রী উদয় বসু ছোট পত্র-পত্রিকাগুলির কাছে পিআইবি-র গুরুত্বের কথা ব্যাখ্যা করেন।
শিবিরে অগ্রণী রাষ্ট্রায়ত্ত এলাহাবাদ ব্যাঙ্কের চিফ ম্যানেজার শ্রী দীপক দে, কেন্দ্রীয় সরকার ব্যাঙ্কিং ক্ষেত্রের জন্য যে সমস্ত প্রকল্প শুরু করেছে সে সম্পর্কে সাংবাদিকদের অবহিত করেন। পাঁচজন মহিলা সহ প্রায় ৫০ জন সংবাদমাধ্যম কর্মী শিবিরে অংশ নেন। এঁদের সকলের সক্রিয় সহযোগিতায় ‘বার্তালাপ’ অত্যন্ত আকর্ষণীয় ও গঠনমূলক হয়ে ওঠে।
কার্যালয়ের আধিকারিক শ্রীমতী চিত্রা গুপ্ত স্বাগত ভাষণে পিআইবি-র ভূমিকার কথা উল্লেখ করেন। অনুষ্ঠান সঞ্চালনা করেন আধিকারিক শ্রীমতী শ্রীজাতা সাহা সাহু। অডিও-ভিস্যুয়াল পদ্ধতিতে পিআইবি-র ভূমিকা এবং সংবাদমাধ্যমের কাছে এই প্রতিষ্ঠানের উপকারিতার কথা ব্যাখ্যা করেন পিআইবি-র আধিকারিক শ্রীমতী শ্রীয়াঙ্কা চ্যাটার্জী।
CC/BD/DM
(Visitor Counter : 125
শিল্পওবাণিজ্যমন্ত্রক
ভারত – ভুটান ব্যবসা বাণিজ্যের জন্য সাতটি অতিরিক্ত প্রবেশ পথের ব্যবস্থা করবে
নতুন দিল্লি, ৩ নভেম্বর, ২০২১
ভারত ও ভুটানের বাণিজ্য সচিব পর্যায়ের এক বৈঠকে ব্যবসা বাণিজ্য ও পরিবহণের বিষয় নিয়ে আলোচনা হয়েছে। শিল্প ও বাণিজ্য মন্ত্রকের বাণিজ্য বিভাগের সচিব শ্রী বি ভি আর সুব্রমনিয়াম ভারতীয় প্রতিনিধি দলের নেতৃত্ব দেন। ভুটানের আর্থিক বিষয়ক মন্ত্রকের সচিব দাসো কর্মা শেরিং ভুটানের প্রতিনিধি দলের নেতৃত্ব দেন।
উভয় পক্ষ পারস্পরিক স্বার্থ বজায় রেখে দ্বিপাক্ষিক ব্যবসা বাণিজ্য বৃদ্ধি নিয়ে আলোচনা করেন। এই মর্মে সাতটি অতিরিক্ত প্রবেশ পথের সিদ্ধান্ত নেওয়া হয়। এগুলি হলঃ
১) নাগরাকাটা স্থল সীমান্ত কেন্দ্রে পণ্যের পরিমাণের উপর কোনো নিয়ন্ত্রণ থাকবে না।
২) আগরতলা স্থল বন্দরকে একটি প্রবেশ পথ করা হবে।
৩) গুয়াহাটির স্টিমার ঘাটে পান্ডু বন্দরকে প্রবেশ পথ করা হবে। 
৪) যোগীঘোপা বন্দর একটি প্রবেশ পথ হবে। 
৫) ভারতে তোর্সা চা বাগান এবং ভুটানের আহলায়ের মধ্যে অতিরিক্ত যোগাযোগ ব্যবস্থা হিসেবে এশিয়ো মহাসড়ক ৪৮ কে ব্যবহার করা হবে। জলগাঁওএ সীমা শুল্ক কেন্দ্রের এটি একটি অতিরিক্ত প্রবেশ পথ হবে।
৬) কামারদ্বীসা একটি প্রবেশ পথ হবে।
৭) বীরপাড়ায় আরেকটি প্রবেশ পথ হবে।
ভারত ও ভুটানের মধ্যে ব্যবসা বাণিজ্য ও পরিবহণ সংক্রান্ত ২০১৬ সালের বিধির অতিরিক্ত সংযোজন হিসাবে এটি বিবেচিত হবে। এর ফলে দুই দেশের মধ্যে ব্যবসা বাণিজ্য বাড়বে। ২০১৪ – ১৫ অর্থ বর্ষে ব্যবসার পরিমাণ ছিল ৪৮ কোটি ৪০ লক্ষ মার্কিন ডলার। ২০২০ – ২১ এ তা বেড়ে ১০৮ কোটি ৩০ লক্ষ মার্কিন ডলারে পৌঁছেছে।
CG/CB/SFS
(Visitor Counter : 223
স্বাস্থ্যওপরিবারকল্যাণমন্ত্রক
ভারত সরকারের স্বাস্থ্য ও পরিবার কল্যাণ মন্ত্রক, ই-সঞ্জীবনী নামে যে জাতীয় টেলিমেডিসিন পরিষেবা চালু করেছিল, তাতে আজ পর্যন্ত ৭ লক্ষের বেশি মানুষকে পরামর্শ দেওয়ার কাজ সম্পন্ন হয়েছে
সম্প্রতি প্রতিদিন গড়ে প্রায় ১০ হাজার পরামর্শ দেওয়ার ফলে, শেষ ১১ দিনে, এক লক্ষ পরামর্শ দেওয়া সম্ভব হয়েছে
নতুন দিল্লী,৭ই নভেম্বর ২০২০
ভারত সরকারের স্বাস্থ্য ও পরিবার কল্যাণ মন্ত্রক, ই সঞ্জীবনী নামে যে জাতীয় টেলিমেডিসিন পরিষেবা চালু করেছিল,তাতে আজ পর্যন্ত ৭ লক্ষের বেশি মানুষকে পরামর্শ দেওয়ার কাজ সম্পন্ন হয়েছে। মাত্র ১১ দিনে, শেষ এক লক্ষ পরামর্শ দেওয়া হয়েছে। এই ডিজিটাল পরিষেবা দ্রুত জনপ্রিয়তা অর্জন করে চলেছে। প্রতিদিন প্রায় ১০ হাজার মানুষ, ই সঞ্জীবনীর মাধ্যমে পরামর্শ নিয়ে চলেছেন।
বিশেষত ছোটো শহর এবং গ্রামাঞ্চলে স্বাস্থ্য পরিষেবা পৌছে দিতে এই ই সঞ্জীবনীর সূত্রপাত হয়। এই পরিষেবার দরুন চিকিৎসক এবং রুগি, উভয় পক্ষই বিশেষভাবে উপকৃত হয়,এই কারনে যে এর মাধ্যমে শারীরিক দূরত্ব বজায় রাখা সম্ভব হয়। সম্পূর্ণ পরিষেবা দেওয়া হয় ডিজিটাল মাধ্যমে। পাশাপাশি চিকিৎসককে নির্দিষ্ট কোনো অঞ্চলে গিয়ে, শুধুমাত্র সেই অঞ্চলের জন্য চিকিৎসার কাজে সীমাবদ্ধ থাকতে হয়না।বরং গোটা রাজ্যের বা একটা বড়ো ভৌগলিক অঞ্চলের জন্য চিকিৎসা সংক্রান্ত পরামর্শ দিতে পারেন তিনি। ই সঞ্জীবনী পরিষেবার দ্বারা অসুস্থ ব্যক্তি চিকিৎসা সংক্রান্ত পরামর্শ পান ভার্চুয়াল পদ্ধতির মাধ্যমে,যেখানে চিকিৎসক হয়তো পরামর্শ দিচ্ছেন, অন্য শহর থেকে। প্রতিটি পরামর্শ দেওয়ার পর ই-
প্রেশক্রিপসান পান অসুস্থ ব্যক্তি। এতেই যাবতীয় ওষুধ এবং পরীক্ষা নিরীক্ষার কথা উল্লেখ করা থাকে। কেরালা এবং তামিলনাড়ুর মতন রাজ্যগুলিতে ইতিমধ্যেই ই প্রেশক্রিপসন গ্রাহ্য বলে সরকারি আদেশনামা জারি করা হয়েছে। গত কয়েকমাসে কর্নাটক সহ তামিলনাড়ু, উত্তরপ্রদেশ, কেরালা এবং উত্তরাখন্ড, হিমাচল প্রদেশ, অন্ধ্রপ্রদেশ, মধ্যপ্রদেশ, গুজরাট মহারাষ্ট্র্র্রর মতন রাজ্যগুলিতে ইসঞ্জীবনী পরিষেবার চাহিদা তুঙ্গে উঠেছে। গোটা দেশজুড়ে এই পরিষেবার বিস্তৃতি বাড়াতে কেন্দ্রীয় স্বাস্থ্য ও পরিবার কল্যাণ মন্ত্রক এবং মহালির সেন্টার ফর ডেভালাপমেন্ট অফ এডভান্স কম্পিউটিং একযোগে কাজ করছে।
ইসঞ্জীবনীর মাধ্যমে অনলাইনে দু'রকম পরিষেবা উপলব্ধ হয়। সাধারন চিকিৎসকের সঙ্গে বা বিশেষজ্ঞ চিকিৎসকের সঙ্গে পরামর্শ। আয়ুষ্মান ভারত,স্বাস্থ্য ও সুস্থতা কেন্দ্রের কর্মসূচির জন্য ই সঞ্জীবনী এক গুরুত্বপূর্ণ স্তম্ভ হিসাবে বিবেচিত হচ্ছে। ২০২২ সালের মধ্যে এই পরিষেবা দেশের প্রায় ১ লক্ষ ৫০ হাজার স্বাস্থ্য ও সুস্থতা কেন্দ্রে চালু করার ওপর জোর দেওয়া হয়েছে। এই বিষয়ে রাজ্যগুলিকে হাসপাতালে,এই পরিষেবা কেন্দ্রর সংস্থান করতে হবে। কোভিড 19 অতিমারীর প্রেক্ষিতে এই বছরের এপ্রিল মাসে প্রথম পর্যায়ের লকডাউন ঘোষণার পর,হাসপাতালে বহির্বিভাগ বন্ধ থাকায়,রুগি এবং চিকিৎসকের মধ্যে টেলিযোগে পরামর্শ দেওয়ার লক্ষ্যে স্বাস্থ্য মন্ত্রক এই ইসঞ্জীবনী পরিষেবার সূচনা করে।
শ্রমওকর্মসংস্থানমন্ত্রক
লকডাউনের সময় নিয়োগকর্তাদের ডিজিটাল বা আধার ভিত্তিক ই-হস্তাক্ষর ব্যবহারে সমস্যা হওয়ায় কর্মচারী ভবিষ্যনিধি তহবিলের পরিচালন প্রক্রিয়া সহজতর করতে ই.পি.এফ.ও. ই-হস্তাক্ষর সংগ্রহে ইমেল ব্যবস্থা চালু করেছে
নতুন দিল্লি, ৬ মে, ২০২০
কোভিড-১৯ সংক্রমণ নিয়ন্ত্রণে লকডাউনজনিত পরিস্থিতির প্রেক্ষিতে নিয়োগকর্তারা ডিজিটাল হস্তাক্ষর বা আধার ভিত্তিক ই-হস্তাক্ষর ব্যবহারের ক্ষেত্রে সমস্যার সম্মুখীন হচ্ছেন। এর ফলে, কর্মচারী ভবিষ্যনিধি তহবিল কার্যালয় পোর্টালে প্রয়োজনীয় কাজকর্ম পরিচালনায় বাধার সৃষ্টি হচ্ছে।
বিভিন্ন গুরুত্বপূর্ণ কাজ যেমন কে.ওয়াই.সি. অ্যাটেস্টেশন, লেনদেন সংক্রান্ত অ্যাটেস্টেশন প্রভৃতি অনলাইনে করা হয়ে থাকে। নিয়োগকর্তাদের হয়ে একজন স্বীকৃত ব্যক্তি এই কাজ করে থাকেন। ডিজিটাল হস্তাক্ষর বা ই-হস্তাক্ষর ব্যবহারের সময় আঞ্চলিক কার্যালয়গুলিতে এককালীন অনুমোদনের প্রয়োজন হয়। কিন্তু লকডাউনের জন্য বহু নিয়োগকর্তা আঞ্চলিক কার্যালয়গুলিতে এককালীন রেজিস্টেশন সংক্রান্ত অনুমতি পাঠাতে সমস্যার সম্মুখীন হচ্ছেন।
নিয়োগকর্তাদের অসুবিধার কথা বিবেচনায় রেখে এবং ভবিষ্যনিধি তহবিলের কাজকর্ম যথাযথ ভাবে পরিচালনার জন্য সিদ্ধান্ত নেওয়া হয়েছে, নিয়োগকর্তাদের সঙ্গে ই-মেল মারফত এককালীন অনুমোদন নেওয়ার জন্য কার্যালয়ের পক্ষ থেকে যোগাযোগ করা হবে। নিয়োগকর্তারা সংশ্লিষ্ট আঞ্চলিক কার্যালয়ে মেলের মাধ্যমে ইস্তাক্ষর সম্বলিত অনুমতি পত্রটির একটি স্ক্যান কপি পাঠাতে পারবেন।
এছাড়াও যে সমস্ত শিল্প প্রতিষ্ঠানের পক্ষ থেকে স্বীকৃত ব্যক্তিদের ডিজিটাল হস্তাক্ষরের ব্যাপারে অনুমতি দেওয়া হয়েছে, তাঁরা যদি কর্মচারী ভবিষ্যনিধি তহবিলের ওয়েবসাইটে ডঙ্গলের সাহায্যে যোগাযোগ করতে না পারেন, সেক্ষেত্রে সংশ্লিষ্ট নিয়োগকর্তার অ্যাকাউন্টে লগইন করে ই-হস্তাক্ষর মারফত নাম নথিভুক্ত করার পর সংশ্লিষ্ট অ্যাকাউন্ট খুলে প্রয়োজনীয় কাজকর্ম সম্পন্ন করতে পারবেন। এই ব্যবস্থার ফলে নিয়োগকর্তা এবং কর্মচারী ভবিষ্যনিধি তহবিল সংগঠনের সদস্যরা বিশেষ সুবিধা পাবেন।
(CG/BD/AS
রেলমন্ত্রক
রেল, শিল্প ও বাণিজ্যমন্ত্রী শ্রী পিযূষ গোয়েল এবং সংসদ বিষয়ক, কয়লা ও খনি মন্ত্রী শ্রী প্রহ্লাদ যোশী আজ হুব্বাল্লির রেল মিউজিয়ামটি জাতির প্রতি উৎসর্গ করেছেন
নতুন দিল্লি, ৯ই অগষ্ট, ২০২০
রেল এবং শিল্প ও বাণিজ্যমন্ত্রী শ্রী পিযূষ গোয়েল এবং সংসদ বিষয়ক, কয়লা ও খনি মন্ত্রী শ্রী প্রহ্লাদ যোশী আজ হুব্বাল্লির রেল মিউজিয়ামটি জাতির উদ্দেশে উৎসর্গ করেছেন। অনলাইনের মাধ্যমে এই অনুষ্ঠানে রেল প্রতিমন্ত্রী শ্রী সুরেশ সি অঙ্গাড়ী পৌরহিত্য করেন।
এই রেল মিউজিয়ামটি দক্ষিণ – পশ্চিম রেলের মাইসুরু রেল মিউজিয়ামের পর দ্বিতীয় মিউজিয়াম। কর্ণাটকের উত্তরাঞ্চলে এই ধরণের মিউজিয়াম এই প্রথম। হুব্বাল্লী রেল স্টেশনে দ্বিতীয় গেটের কাছে সেন্ট্রাল রেলওয়ে হাসপাতালের উল্টো দিকে এই মিউজিয়ামটি তৈরি হয়েছে।
শ্রী গোয়েল, উদ্বোধনের সময় জানিয়েছেন, আমাদের জীবনে রেল, গুরুত্বপূর্ণ ভূমিকা পালন করে। লক্ষ লক্ষ মানুষ ট্রেনে করে একজায়গা থেকে অন্য জায়গা সফর করেন। বাষ্পচালিত যুগের থেকে আধুনিক বুলেট ট্রেনের যুগ౼রেলের পরিবর্তনের ইতিহাসে গুরুত্বপূর্ণ। এই রেল মিউজিয়ামটি সেই অভূতপূর্ব পরিবর্তনকে শ্রদ্ধা জানাচ্ছে।
শ্রী যোশী বলেছেন, হুব্বাল্লী একটি ঐতিহাসিক গুরুত্বপূর্ণ রেল জংশন। এই মিউজিয়ামটি গড়ে তোলা তাই অত্যন্ত প্রাসঙ্গিক। এর ফলে পর্যটকরা এই অঞ্চলে একটি নতুন দর্শনীয় স্থান ঘুরে দেখবেন। রেল প্রতিমন্ত্রী শ্রী সুরেশ সি আঙ্গাড়ী বলেছেন, বর্তমান সময়কে স্মরণীয় করে রাখতে এই মিউজিয়ামটিতে একটি কোচে মাস্ক পরিহিত যাত্রীদের ছবি থাকছে। আরেকটি কোচকে শ্রমিক কোচ হিসেবে চিহ্নিত করা হয়েছে। রেলের সর্বস্তরে উন্নয়নের ধারাবাহিক বিবর্তন এই মিউজিয়ামে তুলে ধরে হয়েছে।
(CG/CB/SFS
অর্থমন্ত্রক
স্পেশাল স্যাচুরেশন অভিযানের আওতায় ১ কোটি ২২ লক্ষ কিষাণ ক্রেডিট কার্ডের ক্ষেত্রে ১ কোটি ২ লক্ষ ৬৫ হাজার কোটি টাকার ঋণ সহায়তা
নয়াদিল্লি, ২০ আগস্ট, ২০২০
কোভিড-১৯-এর অভাবনীয় প্রভাব থেকে কৃষিক্ষেত্রের উন্নয়নের গতি অব্যাহত রাখতে কিষাণ ক্রেডিট কার্ডের মাধ্যমে কৃষকদের সহজ শর্তে ঋণ সহায়তা দেওয়ার জন্য একটি স্পেশাল স্যাচুরেশন অভিযান বা বিশেষ ঋণ সহায়তা পরিপূরক অভিযান গ্রহণ করা হয়েছে। এই অভিযানের আওতায় গত ১৭ তারিখ পর্যন্ত ১ কোটি ২২ লক্ষ কিষাণ ক্রেডিট কার্ডের ক্ষেত্রে ১ কোটি ২ লক্ষ ৬৫ হাজার কোটি টাকা ঋণ সহায়তা মঞ্জুর করা হয়েছে। কৃষিক্ষেত্রের জন্য এই বিপুল পরিমাণ অর্থ সহায়তা গ্রামীণ অর্থনীতির পুনরুজ্জীবনে এবং কৃষিক্ষেত্রের অগ্রগতিকে ত্বরান্বিত করতে সুদূরপ্রসারী ভূমিকা নেবে।
উল্লেখ করা যেতে পারে, আত্মনির্ভর ভারত প্যাকেজের আওতায় কেন্দ্রীয় সরকার মৎস্যচাষী ও ডেয়ারি ক্ষেত্রের সঙ্গে যুক্ত ব্যক্তিদের পাশাপাশি ২ কোটি ৫০ লক্ষ কৃষকের স্বার্থে সহজ সুদের হারে ২ লক্ষ কোটি টাকা ঋণ সহায়তা দেওয়ার কথা ঘোষণা করেন।
(CG/BD/DM
প্রতিরক্ষামন্ত্রক
প্রতিরক্ষা মন্ত্রকের পক্ষ থেকে ভারতীয় নৌ বাহিনী এবং উপকূলরক্ষী বাহিনীর জন্য ১১ টি বিমানবন্দর নজরদারি রাডার সংগ্রহের চুক্তি স্বাক্ষর করেছে
নতুন দিল্লি, ০৩ জুন, ২০২১
ভারতের নৌ বাহিনী এবং উপকূল রক্ষী বাহিনীর জন্য ১১ টি বিমানবন্দর নজরদারি চালানো রাডার সংগ্রহ করতে প্রতিরক্ষা মন্ত্রকের সাথে মুম্বাইয়ের মেসার্স মাহিন্দ্রা টেলিফোনিক্স ইন্টিগ্রেটেড সিস্টেমস লিমিটেডের আজ একটি চুক্তি স্বাক্ষরিত হয়েছে।
'বাই এন্ড মেক' শ্রেণীর মাধ্যমে এগুলি সংগ্রহের জন্য খরচ ধরা হয়েছে ৩২৩.৪৭ কোটি টাকা। এই রাডার গুলি নজরদারি এবং নিরাপত্তা জনিত কারনে ব্যবহার করা হবে। এই ধরনের রাডার ভারতীয় নৌবাহিনী এবং উপকূল রক্ষী বাহিনীর ক্ষেত্রে কাজে আসবে।
এই চুক্তি স্বাক্ষরের মাধ্যমে 'আত্মনির্ভর ভারত অভিযান' আরও সুদৃঢ় হবে। এই ধরনের প্রয়াস প্রযুক্তি ও দক্ষতার বিকাশ এবং দেশীয় উৎপাদন ও কর্মসংস্থানের সুযোগকে আরও ত্বরান্বিত করবে।
CG/ SB
(Visitor Counter : 140
রাষ্ট্রপতিরসচিবালয়
ঈদ-উল-ফিতরের প্রাক্কালে রাষ্ট্রপতির শুভেচ্ছা
নতুন দিল্লি, ২৪ মে, ২০২০
রাষ্ট্রপতি শ্রী রাম নাথ কোবিন্দ ঈদ-উল-ফিতরের প্রাক্কালে দেশবাসীকে শুভেচ্ছা জানিয়েছেন।
রাষ্ট্রপতি তার বার্তায় বলেছেন, “পবিত্র রমজান মাসে নমাজ ও রোজা পালনের মধ্য দিয়ে আসা ঈদ-উল-ফিতরে দেশবাসী সহ বিদেশে বসবাসকারী সকল ভারতীয়কে প্রীতি শুভেচ্ছা জানাচ্ছি। এই উৎসব প্রেম, শান্তি, ভ্রাতৃত্ব এবং সম্প্রীতির প্রকাশ। এই উপলক্ষে, আমরা সমাজের সবথেকে প্রান্তিক মানুষের সঙ্গে ভালোবাসা ভাগ করে নিয়ে আমাদের বিশ্বাসকে পুনরায় নিশ্চিত করি।
কোভিড-১৯এর কারণে এই সময়ে এমন এক অভূতপূর্ব সংকটের মুখোমুখি হয়েছি, আসুন আমরা উদ্যোগ নিয়ে আরও দৃঢ়তার সঙ্গে জাকাত প্রদান করি। আসুন আমরা নিরাপদ থাকতে এবং শীঘ্রই এই সমস্যা কাটিয়ে উঠতে সামাজিক দূরত্বের নিয়মাবলী এবং অন্যান্য সমস্ত সতর্কতা মেনে চলার সংকল্প করি।
এই ঈদ-উল-ফিতর বিশ্বব্যাপী করুণা, দানশীলতা এবং আশার সর্বজনীন মূল্যবোধের সূচনা করুক! "
CG/SS
(Visitor Counter : 100
প্রধানমন্ত্রীরদপ্তর
পবিত্র রমজান মাসের শুভ সূচনায় প্রধানমন্ত্রী সাধারণ মানুষকে অভিনন্দন জানিয়েছেন
নয়াদিল্লি, ১৭ এপ্রিল, ২০১৮
প্রধানমন্ত্রী শ্রী নরেন্দ্র মোদী পবিত্র রমজান মাসের শুভ সূচনা উপলক্ষে জনসাধারণকে শুভেচ্ছা ও অভিনন্দন জানিয়েছেন।
প্রধানমন্ত্রী এক বার্তায় সবার জন্য পবিত্র রমজানের শুভেচ্ছা ও অভিনন্দন জানান। তিনি বলেন যে, পয়গম্বর মহম্মদের ধর্মীয় চিন্তাকে আমাদের স্মরণ করতে হবে। তিনি মানুষের মধ্যে মৈত্রী, দয়া এবং দানের গুরুত্বের কথা তুলে ধরেছেন। পবিত্র রমজান মাসের মূল কথাই হচ্ছে এগুলি।
CG/PB/DM/…
(Visitor Counter : 62
মানবসম্পদবিকাশমন্ত্রক
আইআইটি খড়গপুরের প্রাক্তন শিক্ষার্থীরা অতিমারী-ক্লিষ্ট উত্তীর্ণ অস্থায়ী শ্রমিক, রিকশা চালকদের সাহায্যের হাত বাড়িয়ে দিল
কলকাতা, ১৬ এপ্রিল, ২০২১
আইআইটি খড়গপুরের প্রাক্তন শিক্ষার্থীরা, বিশেষত, মার্কিন যুক্তরাষ্ট্রে স্থিত এই শিক্ষা প্রতিষ্ঠানের প্রাক্তন শিক্ষার্থীদের একটি ইউনিট কোভিড-১৯ অতিমারীর জেরে অসংগঠিত ক্ষেত্রের আর্থিকভাবে ক্ষতিগ্রস্থ এবং প্রান্তিক শ্রেণীর শ্রমিকদের আর্থিক সাহায্যের হাত বাড়িয়ে দিয়েছে। এই প্রাক্তন শিক্ষার্থীরা আইআইটি খড়গপুর ক্যাম্পাসের আশপাশের গ্রামগুলিতে বসবাসরত এক লক্ষেরও বেশি আর্থিকভাবে পিছিয়ে পরা মানুষ এবং জীবিকা নির্বাহের কারণে ক্যাম্পাসের ওপর নির্ভর অনেক কেই সাহায্য করছেন তারা।
২০২০ সালের এপ্রিল থেকে এই দরিদ্র মানুষজন, যারা কর্মসংস্থান সঙ্কটের মুখোমুখি হয়েছিলেন, তাদের আর্থিক সমস্যা সমাধানে এই প্রতিষ্ঠান এবং ফাউন্ডেশনটি আর্থিকভাবে দুর্বল মানুষজনের সাহায্যের জন্য সর্বজনীনভাবে প্রচার শুরু করে। একই সঙ্গে তারা নিজেরাও এগিয়ে আসেন আর্থিক সাহায্যদানের জন্য। এদের মধ্যে রয়েছেন আইআইটি খড়গপুরের প্রাক্তন ছাত্র বিশিষ্ট সমাজসেবী ডঃ বিনোদ গুপ্তা । তিনি এই ফাউন্ডেশনের সভাপতি রণবীর  গুপ্ত, অর্জুন মালহোত্রা, আর এন মুখিজা, রাকেশ গুপ্তা এবং বিশ্বের বিভিন্ন প্রান্তে ছড়িয়ে থাকা প্রায় ১৫০০ প্রাক্তনীকে একত্রিত করে কোভিড-১৯ অতিমারীতে আর্থিকভাবে ক্ষতিগ্রস্থ মানুষদের সাহায্যের জন্য এগিয়ে আসেন।
এই প্রসঙ্গে রণ গুপ্ত জানিয়েছেন, আমেরিকায় স্থিত আইআইটি খড়গপুর ফাউন্ডেশন ইতিমধ্যেই ১০ হাজারেরও বেশি শ্রমিককে খাদ্য সরবরাহ এবং নগদ অর্থ সাহায্যের জন্য প্রায় পাঁচশো হাজার ডলার সংগ্রহ করেন। এই শ্রমিকরা যাতে অতিমারীর থেকে বাঁচতে আর্থিকভাবে বাঁচতে পারেন তার জন্যই এই উদ্যোগ নেওয়া হয়েছে। এই জন্য আইআইটি খড়গপুর প্রতিষ্ঠানের শীর্ষ কর্তাদের উচ্ছ্বসিত প্রশংসাও করেন তিনি। আইআইটি খড়গপুরে তাদের শিক্ষা গ্রহণের সময় ওয়ার্ড বয়, রিকশা চালকের মত কর্মীদের সেবাও উল্লেখ করেন তিনি।
আমেরিকায় আইআইটি খড়গপুর ফাউন্ডেশন প্রায় ১০,৫০০ জন অভাবী শ্রমিক এবং তাদের পরিবারকে সহায়তার জন্য তহবিল সংগ্রহের কাজ পরিচালনা করছে এবং আইআইটি খড়গপুর ত্রাণসামগ্রী বিতরণের জন্য প্রচুর রসদ সংগ্রহ করেছে। ত্রাণ গ্রহীতাদের মধ্যে রয়েছে দিন মজুর, ধোপা, ছোট চায়ের দোকানদার, রিকশা-চালক, পরিচালক-পরিচারিকা, নির্মাণ কাজের সঙ্গে যুক্ত শ্রমিকরা। এছাড়াও, গত গ্রীষ্মে বিধ্বংসী অগ্নিকাণ্ডের জেরে ক্ষতিগ্রস্থ দুষ্প্রাপ্য সামগ্রী বিক্রেতারাও প্রাতিষ্ঠানিক সাহায্য পেয়েছেন।
আইআইটি খড়গপুরের অধিকর্তা অধ্যাপক ভি কে তেওয়ারি জানান, বহুত্ববাদে বিশ্বাসী আইআইটি খড়গপুর এইসব মানুষজনের সাহায্যে এগিয়ে এসেছে। তিনি এও বলেছেন, এই ক্যাম্পাস যেমন তাদের উপর নির্ভরশীল, তেমনি ওরাও আবার এই ক্যাম্পাসের উপর যথেষ্ট নির্ভরশীল। তাঁর মতে এরা আইআইটি খড়গপুর পরিবারেরই একটি অংশ। তিনি এও বলেন, যেভাবেই হোক না কেন এদের সাহায্য করা আইআইটি খড়গপুরের কর্তব্য। এর জন্য প্রাক্তনীদের এই প্রয়াসকে সাধুবাদ জানান অধ্যাপক তেওয়ারি। একই সঙ্গে তাঁদের সহযোগিতা এবং আইআইটি খড়গপুরের প্রতিটি কর্মীর নিরলস প্রয়াসসেও ভূয়সী প্রশংসা করেন তিনি।
SSS/SS/SKD/
(Visitor Counter : 20